**Datum: 10.04.2025. SAOPŠTENJE ZA MEDIJE**

**m:tel ponosni prijatelj manifestacije „Dani Vlade S. Miloševića“**

*Bogatim kulturno-umjetničkim i edukativnim programom 10. aprila počinje 26. po redu manifestacija „Dani Vlade S. Miloševića“*

Dvadeset i šesta po redu manifestacija "Dani Vlade S. Miloševića", koju tradicionalno organizuje Akademija umjetnosti Univerziteta u Banjaluci (AU UNIBL) u saradnji sa Muzikološkim društvom Republike Srpske u znak sjećanja na čuvenog kompozitora, etnomuzikologa i pedagoga, biće održana od 10. do 16. aprila u Banjaluci.

Ova manifestacija posvećena je afirmaciji i razvoju umjetničkog i naučnog stvaralaštva, s naglaskom na muziku, ali i druge vidove umjetnosti. Cilj manifestacije, je podizanje svijesti o značaju kulture i umjetnosti, te unapređenje opšteg kulturnog ambijenta, doprinoseći tako bogatstvu društvenog i umjetničkog života na ovim prostorima.

Kompanija m:tel je i ove godine ponosni prijatelj ove kulturne manifestacije koja će grad na Vrbasu ukrasiti najljepšim notama i kulturnim dešavanjima.

Program svečanosti će ove godine biti izveden u Kulturnom centru Banski dvor, Akademiji umjetnosti Univerziteta u Banjaluci, Studentskom kulturnom centru Univerziteta u Banjaluci i kući Milanovića.

Detaljan program ovogodišnje manifestacije možete da pogledate [ovdje](https://au.unibl.org/sr-latn/oglasnaploca/novosti/program-manifestacije-dani-vlade-s-milosevica-2025).

Ključne riječi: m:tel, Dani Vlade S. Miloševića 2025

Izvor fotografija: AU UNIBL